Pageležių raistas

Pageležių raistas – pelkė Vidurio Lietuvoje, Ukmergės bei Jonavos rajonuose, piečiau Pageležių ties Ruginiais (Veprių seniūnija). Plotas – 175 ha. Prateka Geležė.

Iki durpyno įkūrimo 70 % raisto buvo žemapelkė, 30 % – tarpinio pobūdžio. Durpių sluoksnis buvo ~3,1 m, vietomis iki 4,4 m. Durpių vidutinis susiskaidymas 35 %, peleningumas 14,1 %, drėgnumas 85 %.

Nuo 1962 m. Jonavos durpių įmonė Pageležių raiste pradėjo kasti durpes. 1985 m. įmonė durpyne pagamino 9700 t durpių kraiko ir 2700 t durpių želdiniams.

Pageležių raisto durpynėlis stipriai nusausintas, mineralizuojasi, apauga beržais, gluosniais, pakraščiais užsodintas pušaitėmis Pageležių raistas // Jonavos krašto gamta (sudarytojai Vidmantas Malinauskas ir Jonas Augustauskas). „Piko valanda“, Marijampolė, 2001. 41 psl.. Durpynėlyje rasta retųjų drugių (juodataškis melsvys, smiltyninis melsvys, smiltyninė hesperija, auksuotoji šaškytė. Čia taip pat gyvena nendrinės rupūžės, griežlės, putpelės.Jonavos rajono augalija ir gyvūnija  (doc)

 Šaltiniai 

Kategorija:Lietuvos pelkės
Kategorija:Jonavos rajono savivaldybė
Kategorija:Ukmergės rajono savivaldybė